****

**คำอธิบายรายวิชา**

**ประวัติศาสตร์**

**รายวิชาพื้นฐาน กลุ่มสาระการเรียนรู้สังคมศึกษา ศาสนา และวัฒนธรรม**

**ชั้นประถมศึกษาปีที่ 1 เวลา 40 ชั่วโมง/ปี**

ศึกษา ชื่อวัน เดือน ปี และการนับช่วงเวลาตามปฏิทินที่ใช้ในชีวิตประจำวัน เรียงลำดับเหตุการณ์ในชีวิตประจำวันตามวันเวลาที่เกิดขึ้น ประวัติความเป็นมาของตนเองและครอบครัวโดยสอบถามผู้เกี่ยวข้อง ความเปลี่ยนแปลงของสภาพแวดล้อม สิ่งของ เครื่องใช้ หรือการดำเนินชีวิตของตนเองกับสมัยของพ่อแม่ ปู่ย่า ตายาย เหตุการณ์ที่เกิดขึ้นในอดีตที่มีผลกระทบต่อตนเองในปัจจุบัน ความหมายและความสำคัญของสัญลักษณ์สำคัญของชาติไทย สถานที่สำคัญซึ่งเป็นแหล่งวัฒนธรรมในชุมชน สิ่งที่ตนรักและภาคภูมิใจในท้องถิ่น

โดยใช้กระบวนการเรียนรู้แบบ Active Learning บนพื้นฐานการเรียนรู้ด้วยวิธีการประวัติศาสตร์ในการพัฒนาการเรียนรู้ให้ผู้เรียนสามารถกำหนดเป้าหมายที่ต้องการศึกษา ฝึกการคิดวิเคราะห์ สังเคราะห์อย่างมีวิจารณญาณ สามารถแยกแยะและจำแนกข้อเท็จจริงกับความคิดเห็นที่ได้จากการสืบค้น รวบรวมหลักฐาน ร่วมกันอภิปราย วิเคราะห์วิจารณ์ ซักถาม และร่วมกันประเมินคุณค่าของข้อมูล สรุปข้อเท็จจริงอย่างมีเหตุผล รวมถึงนำเสนอผลงานจากการศึกษาในรูปแบบต่าง ๆ และอธิบายได้อย่างสมเหตุสมผล

เพื่อให้ผู้เรียนมีส่วนร่วมในการตั้งคำถามทางประวัติศาสตร์ เกิดทักษะการคิดวิเคราะห์เชิงประวัติศาสตร์ สืบค้นข้อมูลจากแหล่งเรียนรู้ที่น่าเชื่อถือ สามารถตีความและวิเคราะห์หลักฐาน เพื่อแลกเปลี่ยนความรู้ที่นำไปสู่การสรุปข้อเท็จจริง สามารถเข้าใจบริบทของสังคมตามยุคสมัย เชื่อมโยงการเปลี่ยนแปลงในอดีตที่มีความเชื่อมโยงถึงปัจจุบัน เปรียบเทียบเหตุการณ์ทางประวัติศาสตร์ และนำความรู้ไปใช้ในการพัฒนาชุมชน สังคม ประเทศชาติ ทั้งในปัจจุบันและอนาคต

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ส 4.1** | **ป.1/1, ป.1/2, ป.1/3** | - |
| **มฐ. ส 4.1** | **ป.1/1** | **ป.1/2** |
| **มฐ. ส 4.3** | **ป.1/1, ป.1/2** | **ป.1/3** |
|  | **6 ตัวชี้วัด** | **2 ตัวชี้วัด** |

**รวม 8 ตัวชี้วัด**

**โครงสร้างรายวิชาพื้นฐาน ประวัติศาสตร์ ป.1**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  วัน เวลา และเรื่องราวทางประวัติศาสตร์ | **ตัวชี้วัดระหว่างทาง**  **มฐ. ส 4.1 ป.1/1**  บอกวัน เดือน ปี และการนับช่วงเวลาตามปฏิทินที่ใช้ในชีวิตประจำวัน  **มฐ. ส 4.1 ป.1/2**  เรียงลำดับเหตุการณ์ในชีวิตประจำวันตามวันเวลาที่เกิดขึ้น  **มฐ. ส 4.1 ป.1/3**  บอกประวัติความเป็นมาของตนเองและครอบครัวโดยสอบถามผู้เกี่ยวข้อง | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | ปฏิทินในชีวิตประจำวันสามารถบอกวัน เดือน ปี ให้เราทราบช่วงเวลาต่าง ๆ ประกอบกับการแบ่งช่วงเวลาใน 1 วัน ได้ช่วยให้เราสามารถลำดับเวลาก่อนและหลังของเรื่องราวต่าง ๆ ทำให้สามารถถ่ายทอดเรื่องราวความเป็นมาของตนเองและครอบครัวตามลำดับเรื่องราวตามช่วงเวลาได้ด้วยความภาคภูมิใจ โดยหาหลักฐานได้จากการสอบถาม ดูภาพถ่าย สิ่งของต่าง ๆ | **16** |
| **หน่วย**  **การเรียนรู้ที่ 2**  การดำเนินชีวิต | **ตัวชี้วัดระหว่างทาง**  **มฐ. ส 4.2 ป.1/1**  บอกความเปลี่ยนแปลงของสภาพแวดล้อม สิ่งของ เครื่องใช้ หรือการดำเนินชีวิตของตนเองกับสมัยของพ่อแม่ ปู่ย่า ตายาย  **ตัวชี้วัดปลายทาง**  **มฐ. ส 4.2 ป.1/2**  บอกเหตุการณ์ที่เกิดขึ้นในอดีตที่มีผลกระทบต่อตนเองในปัจจุบัน | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | ในการดำเนินชีวิตของแต่ละคนมีเหตุการณ์ที่เกิดขึ้นหลายเหตุการณ์และมีความเปลี่ยนแปลงอยู่ตลอดเวลา เราจึงควรทราบว่าการกระทำในอดีตนั้นส่งผลกระทบต่อปัจจุบันและพร้อมปรับตัวให้เท่าทันต่อความเปลี่ยนแปลง เพื่อที่จะสามารถใช้ชีวิตในสังคมได้อย่างมีความสุข | **10** |
| **หน่วย**  **การเรียนรู้ที่ 3**  ชาติไทย | **ตัวชี้วัดระหว่างทาง**  **มฐ. ส 4.3 ป.1/1**  อธิบายความหมายของความสำคัญของสัญลักษณ์สำคัญของ ชาติไทย และปฏิบัติตนได้ถูกต้อง  **มฐ. ส 4.3 ป.1/2** บอกสถานที่สำคัญซึ่งเป็นแหล่งวัฒนธรรมในชุมชน  **ตัวชี้วัดปลายทาง**  **มฐ. ส 4.3 ป.1/3** ระบุสิ่งที่ตนรักและภาคภูมิใจในท้องถิ่น | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | สัญลักษณ์ของชาติไทยเป็นสิ่งที่แสดงความเป็นชาติที่สะท้อนถึงเอกลักษณ์ของชาติ ซึ่งมีหลายสิ่ง เช่น ธงชาติไทย เพลงชาติไทย ภาษาไทย อาหารไทย  อีกทั้งยังมีท้องถิ่นที่มีวัฒนธรรม ประเพณี วิถีชีวิต และสถานที่สำคัญต่าง ๆ  ที่เป็นสัญลักษณ์ที่คนในท้องถิ่นรัก หวงแหน และภาคภูมิใจ ดังนั้น คนไทยทุกคนควรร่วมกันรักษา สิ่งที่ดีงามเหล่านี้ไว้ ด้วยการร่วมกันอนุรักษ์สัญลักษณ์ของชาติ และแหล่งวัฒนธรรมในชุมชนให้คงอยู่สืบไป | **14** |